AlexejDobrolubov/national_council_slovak_2010 huggingface dataset:
6. schôdza NR SR - 5.deň - B. popoludní
Dátum: 2023-12-13
Poslanec: Sulík, Richard (SaS)
Druh vystúpenia: Vystúpenie s faktickou poznámkou

55. Ďakujem pekne za slovo. Ďakujem za podporné faktické poznámky. Som rád, že sa mi podarilo zrozumiteľne povedať, o čo ide, o čo mi ide. Áno, táto vláda v podstate nešetrí vôbec, uvediem jediný príklad. My platíme dnes 200 eur každému, kto dochádza za prácou a platíme mu to až po dobu šiestich mesiacov. Samozrejme, je to úplný nezmysel, práca má chodiť za ľuďmi, nie ľudia za prácou. Preto aj ja ako minister hospodárstva som začal budovať viacero priemyselných parkov, nielen Valaliky pri Košiciach pre Volvo, ale aj Rimavskú Sobotu, Sabinov atď. Chcem reagovať na vystúpenie kolegu Dubéciho, teda na faktickú poznámku kolegu Dubéciho, ktorý hovoril o tom, že tá pomoc je plošná a chcem tu ale varovať aj pred takým tým príliš hlasným všeobecným volaním po tej pomoci adresnej. Preto lebo každou takouto dobre mienenou pomocou my zvyšujeme, teda znižujeme motiváciu vymaniť sa z chudoby vlastnou silou. Napríklad dnes máme hypotekárnu, to, čo tu teraz vláda schválila aktuálne, hypotekárna pomoc je iba pre domácnosti, ktoré majú menší príjem, teda ten žiadateľ, keď má menej ako 1,6-násobok, to znamená 2 250 eur. Tak keď niekto, kto má 2 200 eur hrubú mzdu, 1 600 v čistom a má nárok na 1 800 eur ročne, 150 eur mesačne, taký človek si dobre rozmyslí, či zvýši svoj príjem povedzme o 100 eur, lebo keď to spraví, tak prestane mať nárok na tú pomoc a je na tom horšie. A toto nie je zďaleka jediná, to sú, samozrejme, dávky v hmotnej núdzi, sú to náhrady rôznych, výživného napríklad, iba do nejakej miery, menštruačná chu... (Prerušenie vystúpenia časomerom.)
6. schôdza NR SR - 4.deň - B. popoludní
Dátum: 2023-12-12
Poslanec: Sulík, Richard (SaS)
Druh vystúpenia: Vystúpenie s faktickou poznámkou

95. Ďakujem pekne. Mám dve minúty, áno? Tak dovoľte mi prečítať odôvodnenie toho, ako sa zachováme pri hlasovaní k hypotekárnym úverom. Ak niekto platil doteraz úrok jedno percento a po novom bude platiť päť percent, je to nárast o štyri percentuálne body, z toho mu preplatí štát tri percentuálne body. Tri štvrtiny a pre klienta stúpne efektívna úroková sadzba z jedného percenta na dve. Všetko v poriadku. Lenže banky si môžu stanoviť úroky, aké len chcú. Je to ich obchodná politika a banka môže napríklad stanoviť úrok aj na deväť percent, čo by bol nárast o osem percentuálnych bodov. Keby toto spravila v normálnom prostredí banka, tak, samozrejme, klient okamžite ide k inej banke, ale nemôže vďaka zákonu, ktorý predkladáte, musí ostať v tej banke. Z toho navýšenia tých osem percentuálnych bodov, šesť percentuálnych bodov zaplatí štát a klient zaplatí iba dva. Čiže preňho to bude zvýšenie z jedného percenta na tri percentá, preňho je to v poriadku, je to stále lepšie ako trhových päť percent, ale štát zaplatí celý ten obrovský nárast v úrokoch a toto je ten obrovský problém toho, čo tu práve idete schváliť, páni. Táto pomoc nikdy nemôže stáť 64 miliónov eur, ale možnože desaťnásobok. Pol miliardy nedáte tým ľuďom, nedáte to klientom, dáte to bankám. Dávajte si pozor, čo tu idete schváliť. Je to narýchlo zbúchané, takto to nebude fungovať. Skúste hľadať iné riešenie, lebo keď to raz bude schválený zákon, tak potom si tu bude pán minister financií búchať hlavu o stenu, že ako to, že to nevychádza. Pozor na to. Vy stále si myslíte, že všetky banky sa zachovajú slušne a budú dávať najnižšie možné úroky. Nie. Banky sú tu na to, aby zarábali. Banky dajú kľudne dvojnásobný úrok. Však sme to tu riešili pár rokov dozadu. Banky dávali aj 30-percentné úroky. Tu dajú deväť percent, klienti nebudú s týmto súhlasiť... (Prerušenie vystúpenia časomerom.)
6. schôdza NR SR - 4. deň - A. dopoludnia
Dátum: 2023-12-12
Poslanec: Sulík, Richard (SaS)
Druh vystúpenia: Vystúpenie s faktickou poznámkou

103. Ďakujem pekne. Ja by som sa chcel venovať iba ekonomickej stránke a upozorniť na dva, na dve skutkové podstaty. Tá prvá je, pani Jaurová, že jak sme my sme o tom aj spolu diskutovali, tak v minulosti koncesionárske poplatky tvorili polovicu príjmov RTVS a druhú polovicu tvorila zmluva so štátom, a teda keď vy hovoríte, že po novom to bude, že prídete za nami a keď budete poslúchať, tak vám láskavo niečo prihodíte, to bolo práveže v minulosti, lebo tá suma z koncesionárskych poplatkov stačila iba na tie, iba vlastne na to, že kúriť a svietiť, to bolo len mzdy a prevádzka objektov. Po druhé percento 0,17 nezodpovedalo, tak ako mne sa zdá, pán poslanec Michelko to vravel, nezodpovedalo to tomu rozpočtu, ktorý RTVS mala, my sme si vtedy povedali, že majú plniť aj iné úlohy, majú sa konečne venovať tej domácej tvorbe, tak im to že hodne zvýšime. Ale ten rozpočet RTVS bol asi 140 miliónov, HDP je 120 miliárd, z toho 12% je 144, teda 0,12% je 144. Samozrejme, že si tiež nemyslím dobre, že je dobré, že to teraz znižujú a vonkoncom považujem za nebezpečné, ako aj môj kolega Juraj Krúpa povedal, že opäť zavádzajú akési finac... dofinancovanie zo strany štátu, lebo to bude, áno, bude to vytvárať ten priestor na tú páku, ktorá bola v minulosti oveľa väčšia, no tak teraz bude opäť nejaká, že tu dosť, tu vám niečo prihodíme, keď budete poslúchať, preto sme tam chceli dať iba %. Na záver to, že sa koncesionárske poplatky zrušili bez ohľadu na to, ako je to v iných krajinách, tak to bolo len... (Prerušené vystúpenie.)
6. schôdza NR SR - 4. deň - A. dopoludnia
Dátum: 2023-12-12
Poslanec: Sulík, Richard (SaS)
Druh vystúpenia: Vystúpenie s faktickou poznámkou

57. Ďakujem pekne. Ja by som sa chcel ešte na chvíľku vrátiť k hypotékam a poprosiť pána Kamenického, keby mi venoval tieto dve minúty. Budem naozaj stručný. Ďakujem pekne za vašu pozornosť. Očakáva sa, že úroky teda stúpnu na tie štyri percentá. Niekto mal jednopercentný úrok doteraz, stúpne mu to na štyri, čiže o tri percentuálne body, na päť, stúpne mu to na päť o štyri percentuálne body, z toho tri štvrtiny zaplatí štát, jedno percento si platí on. Čiže on vlastne bude efektívne platiť dve percentá, zvyšok platí štát. Teraz ale tá banka nezvýši, nedá úrok na päť percent, ale dá úrok na desať. Predstavte si to len ako príklad, že však obchodná politika, môže si ona sama určiť. V normálnom prípade ten klient okamžite ide k inej banke, ktorá mu dá tých päť percent. Lenže, teraz nedostane tú bonifikáciu, keď pôjde k inej banke. Čiže dá to na desať nejaká z tých veľkých bánk a doteraz to bolo to jedno percento, ide to na desať, takže plus deväť. Z toho tri štvrtiny, keď zaplatí štát, tak jednu štvrtinu, to je nejakých 1,75 %, si bude platiť ten klient. Preňho to vlastne ide z jedného percenta na 2,75, ešte stále menej, ako by dostal v inej banke. Čiže jemu na úkor štátu sa oplatí ostať v tej banke. A toto je veľmi nebezpečné. Nebudete platiť iba pár ľuďom. Máte milión úverových zmlúv, z toho je 600-tisíc ľudí, čo majú tie úvery, predplácate. Budete do nejakých 2 300 eur príjmu preplácať, možno budete 400-tisíc eur hypoték, 400-tisíc hypoték dotovať a takmer vždy to bude maximálna čiastka. Už len toto vám rozbije kasu tak, ako tá... (Prerušenie vystúpenia časomerom.)
6. schôdza NR SR - 4. deň - A. dopoludnia
Dátum: 2023-12-12
Poslanec: Sulík, Richard (SaS)
Druh vystúpenia: Vystúpenie s faktickou poznámkou

41. Ďakujem pekne. Pani Vaľová, ja odkážem všetko, čo ste hovorili o pánovi Miklošovi, ja mu to odkážem a chcem spomenúť dve veci. Ďakujem pekne mimochodom za, za to množstvo podporných príspevkov. Chcem spomenúť dve veci. Pán Kamenický, na plyn idete dať 1,15 miliardy eur na dotáciu plynu. Minulý rok stúpli dôchodky o 23 percent, budúci rok stúpnu o ďalších vyše troch percent, k tomu bude 300 eur príplatok mimoriadny pre všetkých dôchodcov, k tomu ešte trinásty dôchodok, budúci rok to bude 606 eur. Prečo, prosím vás pekne, je absolútne tabu, že cena plynu nesmie stúpnuť ani o cent. Však ja nehovorím, že má sa zdvojnásobiť, ale už keby ste, už keby cena plynu stúpla o napríklad desať alebo o pätnásť percent, toto neublíži nikomu, lebo však aj tie príjmy ľudí stúpli o viac ako pätnásť percent. Priemerná nominálna mzda za posledné tri roky rástla o 27 a tak ďalej. Čiže čo keby ste spravili to a to sa dá spraviť a veľmi rýchlo, že na 80 percent minuloročnej spotreby by ste dali cenu, ktorá je len o desatinu vyššia, to znesie každý a povedzme cenu, ktorá by bola o tretinu vyššia, by ste dali na to, čo je nad 80 percent minuloročnej spotreby. Veď toto by bolo predsa rozumné, nikomu, nikoho to nezabije a tam, tam máte, tam máte možnože 50-násobok toho, čo dostanete na dani z divident. Druhá vec sú hypotéky. Mám už málo času, ale bankám tým, že ste zafixovali tých ľudí v tých bankách, nemôžu sa z tej banky pohnúť preč, tak banke sa oplatí až na 7 percent dvihnúť úrok, lebo tri, tri, tri percentuálne body, tri štvrtiny z toho navýšenia financujete vy a do tých 1 800 euro ročne... (Prerušenie vystúpenia časomerom.)
6. schôdza NR SR - 3. deň - A. dopoludnia
Dátum: 2023-12-08
Poslanec: Sulík, Richard (SaS)
Druh vystúpenia: Vystúpenie s faktickou poznámkou

76. Ďakujem pekne. Pán minister Tomáš, ja by som sa vás chcel spýtať alebo teda poprosiť vás na toto, čo kolega Hlina práve hovoril, a chcel by som vás popro... takúto otázku vám dať, že či ste ochotný to napraviť, resp. či vlúdila sa chybička, veď to sa stáva, alebo či to bol zámer. Ak to nebol zámer, či ste ochotný to napraviť, alebo či by ste hlasovali, keď my by sme podali nejaký pozmeňovací návrh. No nie je to jednoducho takto dobré, keď je sociálna dávka viazaná na produkt konkrétnej firmy, či by vôbec napríklad toto, náhodou či to nenaráža aj na ústavu. Tak keby ste mohli toto zodpovedať. Ďakujem.
6. schôdza NR SR - 2. deň - A. dopoludnia
Dátum: 2023-12-07
Poslanec: Sulík, Richard (SaS)
Druh vystúpenia: Vystúpenie s faktickou poznámkou

28. Ďakujem pekne. Ďakujem pekne. Pán Šalitroš, no ja som na vašu, vaše vyjadrenie reagoval úplne slušne, vecne, som vám niečo vysvetlil, ale keďže ste zvolili slovník ako, aký ste zvolili, tak ja sa prispôsobím. Totálne hlúposti rozprávate vy, ale také, že mŕtveho to musí na chrbte zaboleť. Ako takú kravinu povedať, že keď bol úrok 0,5 %, tak keď stúpne na 0,65, ako to má fungovať, keď banka platí štyri percentá. Ako to ste fakt tak blbí, že nechápete, že splátka má aj svoju istinu? A keď hovorím, že nárast splátky hypotéky, tak je to samozrejme že vrátane istiny. Tak keď tu budete najbližšie mne rozprávať o hlúpostiach, prosím vás, tak sa najprv zamyslite, čo idete vy vypustiť do ovzdušia. Pán Hazucha, hovoríte, reálne mzdy klesli. No však jasné, že reálne mzdy klesli, ale splátka hypotéky je reálna splátka? Však to je nominálna splátka hypotéky. Splátka hypotéky je vždy nominálna, tak skúste si teda nejak načítať rozdiel medzi reálnou a nominálnou cenou čohokoľvek a potom pochopíte, že keď sa bavíme o náraste splátok hypoték, sa vždy bavíme o nominálnych nárastoch. Tá mzda rástla nominálne o 27 %. Nikto nespochybňuje, že reálne klesla, lebo inflácia bola ešte vyššia ako 27 % za posledné tri roky, ale nárast bol nominálny. A keby sa vláde zdalo, že 27 %, aj to sa dá z čísiel veľmi presne zistiť, že 27 % je moc vysoký nárast, kde by až niečo začala riešiť, tak trebalo s bankami dohodnúť 25 %, možnože 20 %. To všetko sa dalo spraviť. Dalo sa to spraviť jednoducho, okamžite a bez 300 úradníkov navyše. Ďakujem pekne.
6. schôdza NR SR - 1.deň - B. popoludní
Dátum: 2023-12-06
Poslanec: Sulík, Richard (SaS)
Druh vystúpenia: Vystúpenie s faktickou poznámkou

108. Ďakujem pekne. No, Ondrej, ja by som tiež sa chcel toho chytiť, čo si pred chvíľkou spomínal výrok pána ministra práce, že ľudia na to kašlú. Môže byť, pán minister, ale pre vás neplatí len to, na čo ľudia kašlú, nekašlú, pre vás platia aj nejaké pravidlá, napríklad rokovací poriadok, ktorý úplne jasne stanovuje, v ktorých prípadoch môžte použiť skrátené legislatívne konanie. Vaša reakcia na to bola, že teda aj predošlá vláda to robila, áno, robila, sám som to kritizoval, že došlo k masívnemu nadužívaniu skrátených konaní, zdá sa mi, že bolo to trikrát viac ako za, ako ešte jednu vládu skôr. Ale veď vy ste to masívne kritizovali rovnako s tým teda, že už vy to budete robiť lepšie, ako sa patrí a, a postupovať v zmysle pravidiel. Však preto ste to kritizovali v tej predošlej vláde. No a teraz vlastne sa na to odvolávate, že keďže sa to dialo vtedy, tak vy v tom budete pokračovať, a toto jednak nielenže nie je korektný prístup, mali ste teda predtým povedať, že budete pokračovať v tom, čo vám vyhovuje, a budete ignorovať pravidlá. Pred voľbami by to možno pár ľudí, pár ľudí zohľadnilo pri svojej voľbe. Ale teda dúfam, že spoločne, vy aj my, sa dohodneme na tom, že keď už raz pravidlá existujú, tak mali by sme ich dodržiavať, tak prinajlepšom by ste sa mohli o to snažiť alebo aspoň by ste mohli budiť ten dojem, že sa snažíte dodržiavať pravidlá, lebo vy ich tu ignorujete veľmi, veľmi masívne. Ďakujem pekne.
33. schôdza NR SR - 5.deň - A. dopoludnia
Dátum: 2025-04-01
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

89. Ďakujem pekne. Pán kolega Hargaš, veľmi pekné vystúpenie. Veľkého brata mi už teda ukradol môj predrečník, ale naozaj to zaváňa tým veľkým, veľkým bratom. A je mi pre mňa prekvapujúce, že sme tu mali nedávno taký problém s prístupom k osobným údajom v podobe e-receptu, ktorý bol zablokovaný a ľudia nemohli a nemôžu do dnešného dňa využívať plnú funkcionalitu e-receptu, lebo GDPR, lebo prístup k dátam a nemôže to byť príliš veľkoryso napísané v zdravotníckych zákonoch, a zrazu v hospodárskom zákone môže byť napísané niečo ako diaľnica pre osobné, osobné údaje. Inak, mimochodom, ten elektronický recept sľúbila, sľúbilo ministerstvo zdravotníctva, že v I. kvartáli tohto roku vyrieši, začal sa II. kvartál a to riešenie nie je ani na obzore. Ale chcel by som ešte na jednu vec, pán kolega, reagovať, a to je ten príspevok pri narodení dieťaťa. Tam som sa naštartoval a prihlásil do tejto diskusie, pretože si myslím, že tento projekt bol zbabraný, ale nie zo strany MIRRI, ale zo strany ministerstva sociálnych vecí. Bola to aktivita pána ministra Krajniaka, ktorý bez toho, aby si urobil biznis analýzu procesov, ktoré na pozadí vyplácania príspevku pri narodení dieťaťa prebiehajú, prisľúbil, že ten príspevok bude vyplatený v lehote, ktorá bola totálne nereálna. A výsledok, ako sa nakoniec ten proces urobil, bol, že sa administratívne zaťažili ambulantní pediatri, ktorí boli nútení nad rámec bežného vykazovania ešte mimoriadne vykazovať kvôli Krajniakovi potvrdenia o tom, že dieťa bolo narodené a dožilo sa príslušného veku, kde nepovažujem takýto typ elektronizácie týchto, automatizácie týchto vecí za správny. Najprv je potrebné sa so všetkými dotknutými účastníkmi rozprávať, a toto pán minister Krajniak vtedy neurobil.
33. schôdza NR SR - 3.deň - A. dopoludnia
Dátum: 2025-03-27
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

20. Ďakujem pekne. Pán kolega, veľmi pekné vystúpenie, 85-, 90 % vecí toho, čo si povedal, plne podpisujem a zbytočne to nebudem ani opakovať. Veľmi si cením tie slová o tom, že teda chýbalo v minulosti hodnotenie kvality záchraniek. Ministerstvo zdravotníctva vydáva a má teda kompetenciu robiť dozor nad mnohými typmi poskytovateľov, a túto funkciu si jednoducho neplní, dlhodobo neplní. To nie je vina ministra Šaška, ale to je jednoducho vec, ktorá sa tam deje dvadsať rokov. Ministerstvo zdravotníctva si neplní svoju funkciu dozoru nad poskytovateľmi zdravotnej starostlivosti, ktorí patria do ich pôsobnosti vrátane teda poskytovateľov záchrannej zdravotnej služby. A to je aj také možno varovanie pre všetkých etatistov, ktorí si myslia, že štát by mal viac vecí prevádzkovať napríklad v zdravotníctve, pretože štát nie je spôsobilý a schopný vymáhať od štátnych poskytovateľov kvalitné služby. Povedzme si, že ako sú napríklad štátne nemocnice pripravené z hygienického a epidemiologického hľadiska poskytovať zdravotnú starostlivosť. No tak sa falšujú, samozrejme, stery a hromada iných vecí a predstierame, že nemocnice sú bezpečné, hoci bezpečné nie sú, a tak ďalej by sa dalo pokračovať. Ale s jednou vecou by som chcel nesúhlasiť, ja to možno aj rozviniem potom v ústnej rozprave, a to je, že záchrankám nejakým spôsobom zásadne pomohol plán obnovy a z plánu obnovy postavené moderné stanice, v ktorých civilizovane môžu záchranári oddychovať a pripravovať sa na zásah. Ja si myslím, že toto nemalo byť financované z plánu obnovy, toto boli bohapusto vyhodené peniaze, tie mali ísť do kvality a to, ako má vyzerať stanovište záchrannej zdravotnej služby, sme mohli upraviť nejakou reguláciou. Ďakujem.
33. schôdza NR SR - 2.deň - A. dopoludnia
Dátum: 2025-03-26
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

107. Ďakujem pekne, rýchlo to ukončím. Áno, táto diskusia ma vďaka mojim predrečníkom upozornila na jednu vec, ktorú aby som aj pánovi ministrovi dal do pozornosti. Výrazne by skvalitnilo poskytovanie záchrannej zdravotnej služby, keby sa podarilo prepojiť dáta z prednemocničnej starostlivosti zo záchraniek s dátami z nemocníc, kde boli tí pacienti ošetrení. Ale v okamihu, keď záchranka donesie pacienta do nemocnice, v tej chvíli sa stráca tá stopa a tá záchranka nevie, či urobila všetko správne, či správne určila diagnózu, či to doniesla do správnej nemocnice a tak ďalej, pretože nemá ďalšiu informáciu o tom, čo sa s tým prípadom ďalej stalo. Tým pádom neviem hodnotiť ani kvalitu záchranky a ani kvalitu operátora na operačnom stredisku, či urobil správne rozhodnutie, kde tú záchranku poslal tam, kam ju poslal. Čiže toto vám dávam akože ako podnet na zlepšenie. No a k vašim tým etatistickým pohľadom. Ja vám rozumiem, len musíte rozumieť aj tomu, že tie štátne záchranky, kam ony transportovali ten svoj zisk, keď Falck do zahraničia? Kam odišiel zisk zo štátnych záchraniek? Kam sa vyparil? Máme kvalitnejšie tie štátne záchranky vďaka tomu, že sú štátne a že reinvestovali ten zisk? Nie, tie štátne záchranky sú dávno sprivatizované nominantami, ktorí tam prídu, podpíšu nevýhodné zmluvy, objednajú nevýhodné sanitky a rozkrádajú tie peniaze menej transparentným spôsobom ako keď si súkromný investor vyberá dividendu. Otázka znie, či tam má byť taká vata, či tam byť taká ryža a či by sme sa nemali zamyslieť nad tým, že tie výberká budú v sebe obsahovať aj istú formu aukcie, to znamená možnosti, že vyhrá tú záchranku ten, kto ponúkne nižšiu cenu, za ktorú je schopný to pri kritériách kvality prevádzkovať.
33. schôdza NR SR - 2.deň - A. dopoludnia
Dátum: 2025-03-26
Poslanec: Szalay, Tomáš (SaS)
Druh vystúpenia: Vystúpenie v rozprave

32. Ďakujem pekne, Oskar, za tvoju pripomienku, aj si mi pripomenul vlastne toho pána ministra Tarabu. Celkom nerozumiem, prečo práve on sa montuje do záchraniek. To je podobne ako keď sa ministerstvo kultúry montuje do globálnej pandemickej dohody s WHO a má najzásadnejšie pripomienky k tomu. Čiže niečo sa tu deje na pozadí, bolo by dobré vedieť, že čo sa to tu deje na pozadí. A k tým elektronickým receptom. Ja pána ministra opakovane vyzývam, že teda treba to rýchlo opraviť, máme v programe aj vlastný návrh zákona na opravu eReceptov, tak si ho pokojne osvojte, pán minister, a dajte do produkcie, pretože sú tu naozaj veľké množstvá poskytovateľov, sú to dvojciferné čísla v percentách poskytovateľov, ktorí nemajú uzatvorené zmluvy so zdravotnou, aspoň s jednou zdravotnou poisťovňou, a tí musia vypisovať tie recepty na papieri.
30. schôdza NR SR - 2.deň - A. dopoludnia
Dátum: 2025-02-05
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

60. Ďakujem veľmi pekne. Pán kolega, vypočul som si váš diskusný príspevok v rozprave. Nevidím úplne v tom zákone veľa o centralizácii riadenia nemocníc. Viem, že je to plánom pána ministra a že je to dokonca aj niekde v programovom vyhlásení, ale v zákone o tom veľa, veľa napísaného nie je. Ale chcem sa pristaviť pri tých úsporách. Ja vás nechcem trolovať, pán kolega, ale ja vám v septembri tohto roku pripomeniem vaše dnešné vystúpenie, lebo tie úspory, ktoré sú tu napísané v dopadovej analýze aj v, pri rozpočte, tie sú virtuálne. Ja som pripravený sa s vami staviť o basu šampanského, že sa tie úspory nematerializujú a že neušetríme v zdravotníctve peniaze, ktoré to bude stáť, a že v septembri nám budú chýbať peniaze na dofinancovanie sektora, že Všeobecná zdravotná poisťovňa bude v takom prúseri, že budeme hľadať zdroje na to, aby bola schopná zaplatiť faktúry dodávateľom, pretože viete, Excel znesie všetko. Ako je to pekné, že je to tu napísané, ale je to virtuálna realita.
30. schôdza NR SR - 2.deň - A. dopoludnia
Dátum: 2025-02-05
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

46. Ďakujem pekne za slovo. Tak Ondrej Dostál mi v zásade vyfúkol tú argumentáciu, ale ja ju možno, možno preformulujem. Citujem vaše slová, pán minister: „K dohode prišlo, nástroj sa sťahuje." Ale to, že prišlo k dohode, neznamená, že tá dohoda bude trvať na večné veky a nikdy inak. Ja tvrdím, že toto je prímerie a nie mier a kedykoľvek sa môže stať, že prídeme povedzme, prídete s výsledkami personálneho auditu a budete chcieť zmeniť personálny normatív v zákone a zmeníme personálny normatív v zákone odhlasovaním väčšinou a odborári dajú znovu výpovede. A potom budeme znovu tento nástroj do toho zákona vkladať, lebo, zase v skrátenom legislatívnom konaní? Ako ak som tomu naozaj správne rozumel, mal to byť nástroj, ktorý mal predísť negatívnym dôsledkom prípadných extrémnych situácií, ako sú hromadné výpovede zdravotníkov. Ale teraz, keď ten nástroj z toho zákona dávame na váš návrh preč, tak nerozumiem, ako sme pripravení pre budúce obdobné krízy. Ako naozaj mám pocit, že si v tomto protirečíte, a súhlasím teda so svojím predrečníkom.
30. schôdza NR SR - 2.deň - A. dopoludnia
Dátum: 2025-02-05
Poslanec: Szalay, Tomáš (SaS)
Druh vystúpenia: Vystúpenie s faktickou poznámkou

22. Ďakujem pekne, pán predsedajúci, a ďakujem kolegovi Šmilňákovi za jeho prejav, aby len nedošlo k nedorozumeniu. Ja tu rozhodne nebrojím za to, aby sme tu mali viac Visolajských v iných povolaniach. To bol len príklad, ktorý som uvádzal, že keby sestry zastupoval nejaký Visolajský, tak by ministerstvo už dávno stálo v pozore a niečo by pre tie sestry reálne robilo. Určite nie je mojím želaním, aby ich bolo, tých Visolajských v zdravotníctve viac. Často to počujem aj od ambulantných lekárov, že niekedy zo smútkom hovoria: "Júj, prečo aj my nemáme takého zástupcu, ako majú tí nemocniční lekári?", ale to je cesta do pekla. Ak sa budeme takýmto vyhrážaním, výpalníctvom domáhať výhod pre len jeden, jednu časť toho zdravotníctva a, lebo sú to vždy spojené nádoby, vždy sa to potom deje na úkor toho zvyšku. Čiže tak, ako to hovorím, tak to platí aj pre tento protest nemocničných lekárov, ktorý sa negatívne prejaví napríklad na fungovaní a financovaní slovenských ambulancií a negatívne sa prejaví na dostupnosti zdravotnej starostlivosti pre pacientov. Ešte raz, veľmi pekné vystúpenie, ďakujem zaňho.